**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**«Коми Республикаын гражданаӧс дон босьттӧг юридическӧй отсӧгӧн могмӧдан юалӧмъяс йылысь» Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2022 вося сора тӧлысь 28 лунӧ

**1 статья.** Пыртны «Коми Республикаын гражданаӧс дон босьттӧг юридическӧй отсӧгӧн могмӧдан юалӧмъяс йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2012, 7 №, 167 ст.; 2014, 29 №, 577 ст.; 2016, 4 №, 45 ст.; 2017, 9 №, 144 ст.; 2018, 19 №, 363 ст.; 2020, 8 №, 114 ст.; 2022, 4 №, 36 ст.) татшӧм вежсьӧмъяс:

1. 1 статьяса 3 пункт гижны тадзи:

“3) Россия Федерацияса Оланподулӧн, федеральнӧй оланпасъясӧн, Коми Республикаса Оланподулӧн да Коми Республикаса оланпасъясӧн урчитӧм мукӧд уджмог.”.

2. 3 статьяса 11 юкӧнын:

1) 11 пунктын “морӧсвыв пасӧн.” кывъяс вежны “морӧсвыв пасӧн;” кывъясӧн;

2) содтыны татшӧм сюрӧса 12 пункт:

“12) йӧз, кодъяс пырлісны бать-мамтӧм, бать-мам дӧзьӧртӧг кольӧм челядь, бать-мамтӧм да бать-мам дӧзьӧртӧг кольӧм челядь лыдысь йӧз категорияӧ да кодъяслы тырӧма 23 арӧс.”.

3. Содтыны татшӧм сюрӧса 32 статья:

**“32 статья**

1. Эновтны позьтӧм случайясын мынтысьтӧг юридическӧй отсӧг босьтӧм вылӧ инӧдыс, Федеральнӧй оланпаслӧн 20 статьяса 1 юкӧнын да тайӧ Оланпаслӧн 3 статьяса 11 юкӧнын индӧм категория граждана кындзи, кодъяс вермӧны мынтысьтӧг босьтны юридическӧй отсӧг, эм пикӧ воӧм гражданалӧн.

2. Пикӧ воӧм гражданалы эновтны позьтӧм случайясын дон босьттӧг юридическӧй отсӧг сетӧм йылысь помшуӧм примитан пӧрадоксӧ урчитӧ Коми Республикаса Веськӧдлан котыр.”.

**2 статья.** Тайӧ Оланпасыс вынсялӧ сійӧс официальнӧя йӧзӧдӧм бӧрын дас лун кольӧм мысти, тайӧ Оланпаслӧн 1 статьяса 3 пункт кындзи.

Тайӧ Оланпаслӧн 1 статьяса 3 пункт вынсялӧ 2022 вося йирым тӧлысь 1 лунсянь.

Коми Республикаса Веськӧдлан котырлы примитны тайӧ Оланпас збыльмӧдӧмсӧ могмӧдысь нормативнӧй инӧда актъяс.

Коми Республикаса Юралысь В.В. Уйба

Сыктывкар

2022 вося моз тӧлысь 5 лун

72-РЗ №